section_heading: Komentari Davida Chasea
paragraph_text: Chase je iznio razne komentare oko završnice; međutim, nije objasnio značenje posljednje scene. U svojem prvom intervjuu nakon emitiranja finala u The Star Ledgeru, Chase je izjavio: "Nemam namjeru objašnjavati, braniti, reinterpretirati ili dodavati nešto što se ondje već nalazi. Nitko nije pokušavao biti odvažan, iskren prema Bogu. Učinili smo što smo smatrali da moramo učiniti. Nitko nije pokušavao zamisliti ljude, ili misliti, 'Opa, ovo će ih raspizditi.' Ljudi su pod dojmom da se pokušavate zajebavati s njima i to nije istina. Pokušavate ih zabaviti. [...] Tko god želi gledati, sve je tu."